62022TJ0469_INF
Hotărârea Tribunalului (Camera a noua) din 18 octombrie 2023 –BEI/Siria
(Cauza T‑469/22) (
1
)
„Clauză compromisorie – Acord de împrumut referitor la un proiect de consolidare a sistemului de distribuție electrică într‑o țară terță – Neexecutarea contractului – Rambursarea sumelor plătite în avans – Dobânzi de întârziere – Judecare în lipsă”
1.
Procedură jurisdicțională – Acțiune în fața Tribunalului – Aplicarea procedurii de judecare în lipsă – Obligația Tribunalului de a admite concluziile reclamantului – Condiții – Lipsa unui răspuns al pârâtului în termenul stabilit
[Regulamentul de procedură al Tribunalului, art. 123 alin. (1)]
(a se vedea punctele 16-19, 24, 35, 40 și 41)
2.
Procedură jurisdicțională – Sesizarea Tribunalului în temeiul unei clauze compromisorii – Acord de împrumut încheiat de Banca Europeană de Investiții cu Siria – Competență a Tribunalului definită de articolele 256 și 272 TFUE și de clauza compromisorie
[art. 256 alin. (1) și art. 272 TFUE]
(a se vedea punctele 20, 22 și 23)
3.
Procedură jurisdicțională – Sesizarea Tribunalului în temeiul unei clauze compromisorii – Acord de împrumut încheiat de Banca Europeană de Investiții cu Siria – Neîndeplinirea de către Siria a obligațiilor sale contractuale – Subrogarea Uniunii în drepturile Băncii – Acțiune introdusă de Bancă în numele Uniunii – Admisibilitate
[art. 256 alin. (1) și art. 272 TFUE; Convenția de la Roma din 19 iunie 1980, art. 13 alin. (1)]
(a se vedea punctele 26, 27 și 29-34)
Dispozitivul
1)
Obligă Republica Arabă Siriană la rambursarea către Uniunea Europeană, reprezentată de Banca Europeană de Investiții (BEI), a sumei de 28777508,71 euro reprezentând principalul și dobânzile contractuale și de întârziere datorate la 30 iunie 2022.
2)
Suma de 27388963,40 euro care cuprinde principalul este purtătoare de dobânzi de întârziere, calculate potrivit metodei prevăzute la articolul 3 alineatul (2) din Acordul de împrumut nr. 20948 privind un proiect de consolidare a sistemului de distribuție electrică din Siria, încheiat între BEI și Republica Arabă Siriană la 5 februarie 2001 și modificat prin scrisorile din 3 octombrie 2003, din 28 februarie 2006, din 9 mai 2007 și din 8 octombrie 2007, începând de la 30 iunie 2022 și până la data plății.
3)
Obligă Republica Arabă Siriană la plata cheltuielilor de judecată.
(
1
)	JO C 359, 19.9.2022.